Floor Prep & Flooring Removal Tools Floor Scrapers Gundlach - 17" Grind-Away Rotary Scraper
Roberts 12" Handheld Scraper The role of microorganisms in the genesis of native sulfur deposits
1964, p. 1-367
Keywords: microorganism, genesis, deposits Inwoners vrees ‘bende-infiltrasie’ | News24
Inwoners vrees ‘bende-infiltrasie’
Die polisie ondersoek twee sake van brandstigting ná twee Woodlands-woonstelle met petrolbomme bestook is. (Samantha Lee)
Ná amper 30 jaar van vrede, lewe Woodlands-inwoners nou in vrees na ’n aantal geweldsmisdade in die gebied.
Die afgelope drie weke was daar verhoogde bende-aktiwiteite waarin twee mense dood is en twee huise beskadig is.
“Na die skietvoorval is ek bang om my kinders te laat uitgaan,” sê een inwoner.
Ander inwoners vertel aan People’s Post dat selfs al gebeur die voorvalle meestal in een gedeelte van die woonbuurt, vrees hulle dit sal versprei na hul strate.
“Woodlands was vir baie jare stil. Ek woon nou al hier vir 35 jaar en in daai tyd was dit baie min wat jy gehoor het dat iemand geskiet is. Daar was baie rooftogte en huisinbrake, maar nie bende-aktiwiteit nie,” sê ’n vroulike inwoner.
“Jong kinders loop nou in die strate met vuurwapens. Voorheen het mense hul vuurwapens weggesteek, nou het hulle nie skaamte nie,” sê nog ’n inwoner.
Inwoners vertel die eerste paar bende-verwante skietvoorvalle het twee tot drie weke gelede gebeur, hoewel niemand daarin beseer is nie.
Dit is gevolg deur nog aanvalle, wat ’n skietvoorval by ’n woonstel ingesluit het. Dieselfde woonstel in Jasonsingel is ’n paar dae later aan die brand gesteek.
Nog ’n woonstel in Pandorahof is dieselfde dag ook aan die brand gesteek.
Adjudantoffisier Wynita Kleinsmith, polisiewoordvoerder, sê die polisie ondersoek twee sake van brandstigting na die twee petrolbomaanvalle.
Lentegeur-polisie het aan People’s Post bevestig dat hulle twee moorde ondersoek.
Kolonel Herman Seals, stasiebevelvoerder, sê twee mans, een 27 en die ander 28 jaar oud, is op Maandag 27 Maart doodgeskiet.
Een is in die oggend doodgeskiet en die ander in die aand. Albei is op die toneel dood verklaar.
Niemand is nog in hegtenis geneem nie en die polisie vermoed die moorde was bendeverwant.
’n Aantal inwoners het ook aan People’s Post vertel van ’n Whatsapp-stempos – oor bendes wat Woodlands gaan infiltreer – wat versprei is.
Die polisie sê hulle is bewus van die boodskap.
“Ons kan bevestig dat ons die gerug gehoor het dat bendes die gebied gaan infiltreer. Ons vra dat die gemeenskap met die polisie saamwerk en ons kontak met enige inligting oor misdaad,” sê Seals.
“Die polisie sal voortgaan om onverpoos te werk om misdaad te bestry.”
Inwoners met inligting oor moorde en ernstige misdade word gevra om die ernstige en geweldsmisdade-speureenheid te bel by 082 411 2382 of om die stasie te bel by 021 377 5100 met inligting oor misdaad.